《天启有少年真喜事之句用其韵和》
宋代·邓忠臣

慷慨论边事，飘萧动礼闱。
贵须金印绾，老要玉关归。
食酪便榆塞，呜铙惯铁衣。
悬知雄辩在，志顾未应违。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。